GiliGold/VAD_KnessetCorpus huggingface dataset:
ניסן סלומינסקי: הצעה שלישית, שנאמרה – נושא של איחוד עם קופת חולים מסוימת.
ניסן סלומינסקי: אולי בין לבין יש עוד דברים.
ניסן סלומינסקי: אנחנו נעקוב, נהיה בתוך העניין.
ניסן סלומינסקי: ודאי שנקיים עוד ישיבות נוספות וגם ננסה לשבת עם צוותי המשא ומתן.
ניסן סלומינסקי: מי שמכיר אותנו יודע שבסופו של דבר, אם זה יתחיל להתמהמה תהיה דפיקה על השולחן.
ניסן סלומינסקי: לא נעזוב עד שזה ייסגר.
אילן גילאון: אני אגיד לך דבר אחד, שאנחנו לא יודעים מה קורה עם המשכורות של העובדים מחר בבוקר.
ניסן סלומינסקי: זה ישולם.
ניסן סלומינסקי: אנימבין שהזרמתם את הכסף.
ניסן סלומינסקי: רוני, הוזרמו כ 100 מיליון.
<רוני גמזו: התהליך שמתרחש כרגע הוא תהליך שמשרדי הבריאות והאוצר, כדי להעביר כסף לגוף שאיננו ממשלתי ובכפוף להסכם צריכים לכנס – אנחנו נכנס את מה שנקרא "ועדת התמיכות".
<רוני גמזו: אנחנו הולכים במהלך הזה.
<רוני גמזו: היום, זה קורה היום.
אילן גילאון: -- ויתורים כרגע.
אילן גילאון: זה לא צריך להתחיל את העבודה - - -
ניסן סלומינסקי: המשכורות ישולמו, בוודאי.
ניסן סלומינסקי: ואני אומר – אנחנו לא נרפה.
ניסן סלומינסקי: שמענו את כולם, באמת.
ניסן סלומינסקי: ננסה לשמור לא רק על הדסה אלא על היהלום שבהדסה.
ניסן סלומינסקי: נעשה את כל המאמצים לעשות את זה.
ניסן סלומינסקי: יש לנו הרבה יכולות ונעשה את זה.
ראובן ריבלין: לקרוא לרופאים, כמו שד"ר שגית ארבל אלון אמרה, ולאחיות – קצת סבלנות.
ניסן סלומינסקי: תנו לנו את הזמן הזה, ומצד שני, שתהיה אחריות של בתי החולים האחרים לא למשוך את הסדין מתחת לנושא הזה.
ניסן סלומינסקי: מי שלא הספיק לדבר הפעם יכול להיות שתהיה לו עוד הזדמנות.
ניסן סלומינסקי: מה שאני מבקש, יש עוד סעיפים קטנים של תיקון.
ניסן סלומינסקי: אי-אפשר?
ניסן סלומינסקי: מישהו צריך להסביר את זה?
ניסן סלומינסקי: רבותי, בואו ננסה בחמש הדקות שנשארו, מאחר ואנשי הבורסה נמצאים פה וזה תיקון פשוט - - -
ראובן ריבלין: יש לך רוב, היושב-ראש?
ניסן סלומינסקי: אלו תיקונים של הבורסה.
ניסן סלומינסקי: זה לא קשור לימין ולא לשמאל.
ניסן סלומינסקי: בבקשה, מה שמך?
ניסן סלומינסקי: חגית נאמן.
ניסן סלומינסקי: אם תוכלי להסביר – אלו תיקונים קטנים.
משה גפני: אדוני היושב-ראש, אני מוחה על זה שרשות המסים לא נתנה לי תשובות.
ניסן סלומינסקי: אני אדבר אתך.
ניסן סלומינסקי: אתה תסביר לי ואני אדבר אתך על זה.
משה גפני: הם עושים צחוק.
ניסן סלומינסקי: בבקשה, נאמן, תסבירי.
ניסן סלומינסקי: אם נרגיש שאנחנו לא מעודכנים, אז לא נצביע.
ניסן סלומינסקי: אני בעצמי לא יודע, אני רוצה לשמוע.
קארין אלהרר: זה נראה לי זלזול בנושא.
ניסן סלומינסקי: מאחר והם הגיעו, אז אני לא רוצה סתם – תנסי.
קארין אלהרר: אין בעיה, ניסן.
גילה גמליאל: הם הגיעו והם בעד?
ניסן סלומינסקי: תיקונים קטנים בבורסה, לא קשור.
ניסן סלומינסקי: בבקשה, רק למיקרופון.
<חגית נאמן: שני תיקונים בתקנון הבורסה.
<חגית נאמן: אחד, רישום למסחר של ניירות ערך זרים.
<חגית נאמן: הכללים האלה היו קבועים עד היום בהנחיות זמניות כדי לבחון אותם עד לקביעתם - - -
ניסן סלומינסקי: לא, רק רגע, שניה רבותי, אנשי האוצר.
ניסן סלומינסקי: דברי בקול ברור יותר למיקרופון.
<חגית נאמן: התיקון הראשון נוגע לכללים לרישום למסחר של ניירות ערך זרים בבורסה.
<חגית נאמן: מדובר בכללים שעד היום היו מעוגנים במסגרת של הנחיות זמניות.
<חגית נאמן: בחנו אותם במשך שנתיים, ועכשיו רוצים לעגן אותם במסגרת קבועה של תקנות והנחיות.
<חגית נאמן: בגדול, מדובר בחברות שהתאגדו מחוץ לישראל, או שרשומות למסחר בבורסות מחוץ לישראל.
<חגית נאמן: לעתים יש מגבלות על - - -
רוברט אילטוב: כבוד היושב-ראש, זה נושא לא פשוט, אני לא מסכים להעביר את זה בשלוש דקות.
ניסן סלומינסקי: אחרי שנשמע, אם תגיד שלא, אז לא נעשה את זה.
ניסן סלומינסקי: רק נשמע.
ניסן סלומינסקי: אני רוצה רק לשמוע.
<חגית נאמן: אנחנו רוצים הסמכה לקבוע הנחיות לדרוש חוות דעת של עורך דין ממדינת ההתאגדות של החברה או מהמקום שבו היא רשומה למסחר כתנאי לרישום למסחר וקביעת חריגים לבקשה לחוות דעת כזו.
<חגית נאמן: זו הבקשה.
ניסן סלומינסקי: רק שניה, רוברט.
רוברט אילטוב: אני חושב שהנושא הזה הוא נושא שיש לו השלכות לכאן או לכאן.
רוברט אילטוב: אני חושב שאנחנו צריכים לעשות דיון די רחב בנושא הזה.
רוברט אילטוב: אני מבין שזה גם מרחיב את התחרות, וזה טוב, אבל אני רוצה לראות את כל התמונה, לא בשלוש דקות להעביר דבר כזה.
בועז טופורובסקי: אבל זה כבר קיים.
ראובן ריבלין: זו דרישה לגיטימית.
<חגית נאמן: המתכונת הזו קיימת בתוקף כבר שנתיים.
רוברט אילטוב: אז מה הם צריכים אותנו?
רוברט אילטוב: אני רוצה לשמוע את זה.
רוברט אילטוב: יכול להיות שמה שקיים לא בסדר.
בועז טופורובסקי: התוקף פג במרץ?
<חגית נאמן: לא, התוקף של זה פג בינואר.
<חגית נאמן: אני מדברת על ההנחיות שתוקפן פג בינואר.
ניסן סלומינסקי: הגברת נאמן, נאמר כך - - -
רוברט אילטוב: יכול להיות שזה בסדר גמור, אבל - - -
ניסן סלומינסקי: רגע, נכנסנו לסד של זמנים - - -
ראובן ריבלין: מה שהיא אומרת שתוקפן של התקנות מסתיימות ב-1 בינואר והיא רוצה להאריך אותו.
ראובן ריבלין: אתה יכול לומר אנחנו רוצים להבין למה לנו - -
ראובן ריבלין: - - אולי זה לא היה טוב, רוצים לשמוע דוח איך זה היה.
ראובן ריבלין: זה בהחלט לגיטימי.
ניסן סלומינסקי: נכנסו לסד של זמנים.
ניסן סלומינסקי: אמרתי, אם חברי הוועדה יכולים בחמש הדקות האחרונות לקלוט, להבין ולאשר, נעשה את זה.
ניסן סלומינסקי: אם לא, נצטרך לדחות את זה לפעם - - -
רוברט אילטוב: זה לא אומר שאני מתנגד.
ניסן סלומינסקי: לא, אני מבין שאתם - - -
ראובן ריבלין: אדוני היושב-ראש, רק צריך להיזהר בדבר אחד.
ראובן ריבלין: אם פג תוקפן של התקנות, ייצא דבר שבו נצטרך לחזור לאותם הסדרים שהיו לפני שתיקנו אותם.
ראובן ריבלין: התוקף שלהם היה עד ינואר.
ראובן ריבלין: אם עכשיו בינואר זה מסתיים ולא נאשר היום - - -
מיכל בירן: אז למה הביאו את זה רק היום?
ניסן סלומינסקי: לא, רק שניה.
גילה גמליאל: אי-אפשר לסחוב גם את חברי הוועדה - - -
ראובן ריבלין: אני אומר לא.
גילה גמליאל: אם רוברט - - -
ניסן סלומינסקי: רגע, רבותי, חבל על הדיון.
ראובן ריבלין: גילה, אני אתו במאה אחוזים, ועומד על זה.
ניסן סלומינסקי: חבל על הדיון.
ניסן סלומינסקי: אנחנו, בעזרת ה' - - -
ראובן ריבלין: - - - רק תזכרו שלא יהיו תקנות.
גילה גמליאל: בסדר, אז שהוא יכנס ביום שני את הישיבה.
ניסן סלומינסקי: אני מתנצל בפניכם, אבל אנחנו נדון בזה ביום שני.
ניסן סלומינסקי: אנחנו נשמח לארח אתכם שוב.
ניסן סלומינסקי: אושרה הצעת החוק לצמצום הגירעון ולשינוי נטל המס (תיקוני חקיקה)(תיקון), התשע"ד-2014.
ניסן סלומינסקי: עכשיו אנחנו מגיעים לחלק השני, זה המקור למימון החוק הזה.
ניסן סלומינסקי: כי אישרנו את החוק, אבל עדיין אין לו כסף.
ניסן סלומינסקי: אז עכשיו צריכים לאשר את המקור הכספי שלו.
ניסן סלומינסקי: נמצאת לפנינו העברה תקציבית - - -
מיכל בירן: זה אבסורד לא סביר.
מיכל בירן: יש פה מקור תקציבי.
מיכל בירן: עכשיו אנחנו מאשרים את זה שאנחנו מוותרים על המקור התקציבי ואומרים: אבל בעצם אין כסף לעשות את זה, אז צריך למצוא מקור תקציבי אחר.
מיכל בירן: זה פשוט האבסורד בהתגלמותו.
ניסן סלומינסקי: זה לא אבסורד דווקא.
ניסן סלומינסקי: אבל שוב, אנחנו מגיעים עכשיו להעברה תקציבית, ואני נותן את רשות הדיבור ליעל.
<יעל מבורך: מה שהוקרא בחקיקה שהוקראה עכשיו זה תיקון של מסגרת התקציב מ-2014 ואילך, בהיבט הזה שתקציב המדינה ב-2014 יהיה עכשיו במקום 315 מיליארד שקלים – הוא יופחת ב-450.
<יעל מבורך: אמרתי במספרים לא מדויקים, אבל בסדרי גודל.
<יעל מבורך: הפנייה שמובאת עכשיו לאישור הוועדה היא הפירוט של אותם סעיפי רזרבה לעמידה ביעד ההוצאה, שמופחתים כל אחד בחלקו היחסי.
<יעל מבורך: לפני כשבועיים עלה פה לדיון הנושא של הפחתת שיעורי מס הכנסה ליחידים.
<יעל מבורך: עשינו בדיוק את אותו מהלך.
<יעל מבורך: הפחתנו את אותן רזרבות לעמידה ביעד הוצאה בתחילת השנה מ-3% ל-1.5% לצורך המימון של אי-העלאת מס ההכנסה, ועכשיו אנחנו מפחיתים אותם - - -
ראובן ריבלין: זה תיקון בוכהלטריה או שהוא משמעותי?
<יעל מבורך: לא, זו הפחתה של מסגרת התקציב והפחתה של סעיפי הרזרבות שמאושרים פה עכשיו, כך שלא ניתן יהיה להשתמש בהם לשום מקור אחר ב-2014.
סתיו שפיר: יעל, תוכלי בבקשה להעביר לרשותנו את הפרוטוקולים מישיבות האוצר שבהן התקבלה ההחלטה הזו?
<יעל מבורך: אם הוועדה תבקש אותם, אנחנו נעביר אותם.
סתיו שפיר: כרגע ביקשתי.
יעקב ליצמן: יעל, לא בטוח שייתנו את הפרוטוקול.
יעקב ליצמן: היא לא יכולה להתחייב.
ניסן סלומינסקי: רק רגע, סתיו.
ניסן סלומינסקי: אני רוצה שהיא - - -
סתיו שפיר: רגע, אבל לא שמעתי את תשובתה.
סתיו שפיר: ביקשתי את הפרוטוקולים מישיבות האוצר.
ניסן סלומינסקי: בסדר, ביקשת.
סתיו שפיר: אני רוצה לשמוע מה תשובתו של האוצר.
<יעל מבורך: קודם כל, יש פרוטוקול מישיבת הממשלה.
סתיו שפיר: אני רוצה את הפרוטוקולים שאתם כתבתם כשאתם החלטתם על הרזרבות האלה.
ראובן ריבלין: הרי הממשלה לא קיבלה החלטה בלי שהכנתם לה אותה, עם כל הכבוד.
יעקב ליצמן: אבל את הפרוטוקול הזה היא לא יכולה - - - היא לא תעביר לכם את זה.
ראובן ריבלין: יש לנו שרים הכי טובים שיש - - -
סתיו שפיר: למה שהיא לא תעביר?
סתיו שפיר: משרד האוצר לא מחויב לנהל פרוטוקול?
ראובן ריבלין: - - - אבל בכל זאת - - -
ניסן סלומינסקי: רבותי, לא אמרתי כן ולא אמרתי לא.
ניסן סלומינסקי: אני רוצה קודם כל לשמוע.
סתיו שפיר: אבל עדיין לא שמעתי את תשובתך.
<יעל מבורך: קודם כל, ההחלטה היא החלטה של הממשלה.
ראובן ריבלין: זה ברור לה.
סתיו שפיר: אבל שוב, משרד האוצר כותב פרוטוקול.
<יעל מבורך: הבנתי את השאלה.
סתיו שפיר: יש לשאלה הזו שתי תשובות – כן ולא.
<יעל מבורך: רק שניה.
<יעל מבורך: אפשר להגיב להתייחסות?
<יעל מבורך: יש החלטה של הממשלה.
<יעל מבורך: ההחלטה הזאת נתמכה בנייר שהגישה הממשלה בדברי ההסבר של ההחלטה.
<יעל מבורך: שם מפורטים - - -
סתיו שפיר: קראתי אותה.
<יעל מבורך: מעולה.
<יעל מבורך: זו התשתית הכלכלית.
סתיו שפיר: אני מבקשת את הפרוטוקולים של ישיבת האוצר שבה הוחלט על הקיצוץ ברזרבות.
סתיו שפיר: אני לא מבקשת את הפרוטוקולים של ישיבות הממשלה.
ראובן ריבלין: לא הוחלט, הוצע.
<יעל מבורך: - - -
ניסן סלומינסקי: יעל, אני מבקש - - -
סתיו שפיר: לפני שכתבתם את הפרוטוקול שבו נכתב הדף הזה שהועבר לרשותנו.
ניסן סלומינסקי: יעל, תבדקי את זה ותיתני לה תשובה בנושא הזה, נקודה.
ראובן ריבלין: סתיו, זה לא הוחלט, זה - - - לממשלה להחליט.
ניסן סלומינסקי: תמשיכי הלאה להסביר.
גילה גמליאל: מה זה להמשיך הלאה?
גילה גמליאל: הגירעון התקציבי הוא דבר - - -
גילה גמליאל: - - למה פתאום החלטתם גם לבצע הפחתה בתקציב עצמו?
גילה גמליאל: ממה המסקנות?
בועז טופורובסקי: זה ראש הממשלה החליט.
גילה גמליאל: ראש הממשלה החליט לגבי הצעת החוק הזאת.
גילה גמליאל: את זה – זה לא ראש הממשלה, הם החליטו.
גילה גמליאל: אני רוצה להבין עכשיו את העמדה שלהם.
בועז טופורובסקי: זה מהרזרבות - - -
מיכל בירן: יש מספיק אשמה גם בשביל שר האוצר וגם בשביל ראש הממשלה.
גילה גמליאל: לא, נשאיר את ראש הממשלה מחוץ לעניין.
גילה גמליאל: שר האוצר החליט שהוא שר - - -
ניסן סלומינסקי: יעל, בבקשה תמשיכי.
גילה גמליאל: - - הכלכלי.
גילה גמליאל: אין לו שרים נוספים - - -
בועז טופורובסקי: למה לא להוריד מע"מ, להוריד מס אקדמאים?
גילה גמליאל: מה לעשות?
גילה גמליאל: אבל כרגע, אם אפשר להבין בדיוק מדוע אתם מבצעים הפחתה תקציבית בנוסף - -
ניסן סלומינסקי: אם אפשר לתת לה לסיים.
בועז טופורובסקי: כי ראש הממשלה החליט להוציא כסף, אולי - - -
גילה גמליאל: - - לעצם ההבנה מלכתחילה שהגירעון הוא לא טוב למה שהשר הציע.
ניסן סלומינסקי: יעל, רק כדי שתביני, כל מי שלא ידבר עם רשות, את לא תתייחסי.
ניסן סלומינסקי: את תמשיכי את דבריך.
ניסן סלומינסקי: חברי הכנסת יקבלו אישור - - -
גילה גמליאל: כבוד היושב-ראש, אני מוחה על עצם העובדה שאתה מונע מחברי הכנסת הערות ביניים, שזה מותר לנו גם על-פי חוק - - -
ניסן סלומינסקי: אלו לא הערות ביניים, וחלק מזה גם קשור לדיון שהיה קודם.
גילה גמליאל: טיפה כבוד לחברי הכנסת.
גילה גמליאל: לה אתה אומר: טוב, היא שאלה אותך, אז תעני לה אחר-כך איזו תשובה שבא לך, ופה אתה אומר לחברי הכנסת שלך – אל תעני לשאלות שלא מופנות אליך.
גילה גמליאל: סליחה, אמנם - -
ניסן סלומינסקי: לא, אני אמרתי שאחר-כך תהיה לכל אחד זכות לדבר - - -
גילה גמליאל: - - לא הייתי פה, יש נושאים גם בוועדות אחרות, אבל זה עדיין לא מקנה - - -
ניסן סלומינסקי: אבל לא נעשה חזרה גנרלית על הדיון עוד פעם.
ניסן סלומינסקי: אמרתי שיהיה לכם זמן לשאול גם.
ניסן סלומינסקי: כל אחד רוצה לשמוע את התפיסה הכוללת, ואחר-כך יהיה לך זמן לשאול.
ניסן סלומינסקי: בבקשה, יעל, תמשיכי.
<יעל מבורך: רק בשביל להשלים את התמונה, אי-העלאת השיעור של ההשתתפות של המעסיקים בביטוח הלאומי ממומנת מההפחתה הזו של הרזרבות, כך שהמהלך הוא מהלך מאוזן.
<יעל מבורך: גם לא מעלים מסים מצד אחד, וגם מוחקים את ההוצאות מהצד השני באופן - - -
גילה גמליאל: זה החוק של ביבי.
גילה גמליאל: הוא עבר, בסדר?
<יעל מבורך: - - זה לשנת 2014, ללא קשר לשנת 2013 שהסתיימה עם הגירעון - - -
גילה גמליאל: זה לא החוק של ביבי.
גילה גמליאל: זה עכשיו האוצר - - -
ניסן סלומינסקי: בבקשה, גילה, די.
גילה גמליאל: רובי מדבר איתי.
ניסן סלומינסקי: אבל אי-אפשר ככה, ועוד פעם ראש הממשלה ושר האוצר.
ניסן סלומינסקי: צאו מזה כבר.
גילה גמליאל: אבל רובי מדבר איתי ואני מקשיבה לו.
ניסן סלומינסקי: די, תצאו מזה.
מיכל בירן: אם הם ייצאו מזה תתפרק הקואליציה.
גילה גמליאל: מצדו של ניסן לנהל את הישיבות לבד הרי.
גילה גמליאל: נו, מה חדש?
ניסן סלומינסקי: אם מישהו מחברי הוועדה רוצה לדבר – לא נרשם אף אחד?
גילה גמליאל: אני נרשמת.
גילה גמליאל: יש לי הרבה מה לומר.
גילה גמליאל: אני מברכת את ראש הממשלה על החוק שעבר ברגע זה.
גילה גמליאל: אבל זה כרגע לא רלוונטי אליו, המקורות התקציביים של החוק.
קארין אלהרר: לא, אין צורך במקורות תקציביים כדי להעביר את החוק הזה.
גילה גמליאל: החוק עבר.
גילה גמליאל: אנחנו נמצאים כרגע - - -
קארין אלהרר: גילה, זה לטמון את הראש בחול.
גילה גמליאל: אנחנו כרגע נמצאים במקום אחר.
קארין אלהרר: חוק בלי מקורות תקציביים, זה חדש.
ניסן סלומינסקי: קארין, תני לגילה לדבר.
גילה גמליאל: אנחנו נמצאים במקום אחר.
גילה גמליאל: אני רוצה להבין מספר דברים.
גילה גמליאל: דבר אחד, מכיוון ששר האוצר הציג לנו כאן
גילה גמליאל: נתונים שקריים שבגינם אנחנו הובלנו כאן החלטות קשות מאוד - -
בועז טופורובסקי: הם לא שקריים.
קארין אלהרר: הם ממש לא שקריים, גילה.
גילה גמליאל: - - לציבור הרחב.
בועז טופורובסקי: שר האוצר - - -
קארין אלהרר: גילה, הם לא שקריים, ואת יודעת את זה.
גילה גמליאל: אנחנו, כתוצאה מזה - - -
ניסן סלומינסקי: רבותי, אני מתחיל להקציב זמן.
בועז טופורובסקי: - - - ההחלטה של ראש הממשלה, אם את בעדה או לא.
גילה גמליאל: אם אתה נותן זמן, תן לי את הזכות לדבר ושלא יפריעו לי.
בועז טופורובסקי: את כל הזמן תוקפת את שר האוצר.
בועז טופורובסקי: הנה, החלטה של ראש הממשלה - - -
גילה גמליאל: שר האוצר - - -
ניסן סלומינסקי: רבותי, לא.
בועז טופורובסקי: תמיד את תוקפת - - - למה עכשיו ההחלטה הזאת בסדר?
גילה גמליאל: שר האוצר - -
ניסן סלומינסקי: גילה מדברת עכשיו, אני מבקש לשמור על זכותה.
גילה גמליאל: - - הציג כאן את תקציב המדינה לחברי וחברות הוועדה.
בועז טופורובסקי: והביא תוצאה טובה.
גילה גמליאל: הוא הציג לנו - - -
גילה גמליאל: איזה תוצאה טובה?
ניסן סלומינסקי: אתה תקבל את זכות הדיבור ותוכל לומר.
בועז טופורובסקי: הוא הוריד את הגירעון.
בועז טופורובסקי: הוא הביא - - -
גילה גמליאל: שמים לי חברי ועדת כספים שלא מבינים כלום מהחיים שלהם.
גילה גמליאל: זה לא יאומן.
ניסן סלומינסקי: בועז, אתה תוכל לדבר בזמנך.
גילה גמליאל: לפחות תעשו שיעורי בית.
ניסן סלומינסקי: לא, גילה, אל תעני לו.
ניסן סלומינסקי: גילה, אל תעני לו.
בועז טופורובסקי: את תעשי שיעורי בית - - -
גילה גמליאל: עוד לא נותנים לכם - - -
בועז טופורובסקי: ראש הממשלה החליט - - -
ניסן סלומינסקי: בועז, תקבל עוד מעט זכות דיבור.
ניסן סלומינסקי: אני אתן לך זכות דיבור.
בועז טופורובסקי: - - - לפחות את מס המעסיקים.
בועז טופורובסקי: את בעד או נגד?
בועז טופורובסקי: ואם את בעד, תסבירי למה.
ניסן סלומינסקי: בועז, אני אתן לך זכות - - -
בועז טופורובסקי: הנה שיעורי בית.
ניסן סלומינסקי: אני אתן לך זכות דיבור, לא עכשיו.
בועז טופורובסקי: תראי את המסמך של הממ"מ, שנתן השוואה בינלאומית, תראי מה אומר הביטוח הלאומי, ותגידי למה את בעד - -
ניסן סלומינסקי: בועז, בועז.
בועז טופורובסקי: - - ולמה דברים אחרים של שר האוצר הביא – את נגד.
בועז טופורובסקי: את זה את תגידי.
ניסן סלומינסקי: בועז, אני מבקש.
ניסן סלומינסקי: אל תעני.
ניסן סלומינסקי: תדברי פה מה שאת רוצה.
גילה גמליאל: אני לא עונה.
בועז טופורובסקי: היא לא עונה כי אין לה תשובה.
גילה גמליאל: יש לי הרבה מה להגיד.
ניסן סלומינסקי: בועז, באמת, נו.
ניסן סלומינסקי: בבקשה גילה.
גילה גמליאל: אני רוצה להבין מדוע חברי וחברות ועדת הכספים נאלצו להיות כאן ולקבל החלטות קשות ביותר – גם העלאת המע"מ וגם פגיעה בקצבאות הילדים, וגם גזירות קשות מאוד מאוד על בסיס יעד גירעון שהוא לא ריאלי בכלל.
גילה גמליאל: וכאן עוד מגדילים לעשות וכרגע באים וטוענים שבנוסף ליעדים הלא נכונים יש כאן
גילה גמליאל: הפחתה בתקציב של מיליוני שקלים שלא אמורים ללכת לשום מקום.
גילה גמליאל: אני מנסה להבין מה יקרה אחר-כך.
גילה גמליאל: שר האוצר מצד אחד גורם לנו לקבל החלטות שגויות, ואז הוא הולך ומתהדר במסיבות עיתונאים כל פעם מחדש שהוא פתאום מקצה כספים נוספים לכאן וכספים נוספים לשם.
גילה גמליאל: מה זה הניסיון הזה לזרות חול גם בעיניים של הציבור?
גילה גמליאל: אבל מה שאותי מכעיס כאן בוועדה, כחברת ועדת כספים, שלא ניתנים לי נתונים שאני יכולה לסמוך עליהם, ובטח לא על-ידי האוצר.
גילה גמליאל: גם את, יעל – ואותך אני מכבדת מאוד ומוקירה מאוד את הפעילות שלך – עצם זה שאת הצגת כאן נתון לפני דקותיים שהוא לא מדויק, וגם לומר אותו, זה פחות או יותר נתון – אני חושבת שזה פשוט זילות של היחס של האוצר לחברי וחברות ועדת הכספים.
גילה גמליאל: זה פשוט מקומם לחשוב על זה.
גילה גמליאל: יושבת כאן חברת כנסת צעירה, אנרגטית, סתיו שפיר, וכן, היא עוסקת המון בהיבט הפרוצדורלי, ויישר כוח בסוגיה הזאת.
גילה גמליאל: היא גם הקימה שדולה, שהצטרפתי אליה, לתקציב שקוף, והיא דורשת נתונים כדי שהיא תוכל לקבל את האינפורמציה המלאה.
גילה גמליאל: והזלזול הזה הוא בעיני מחפיר, כי זו זכותה בתור חברת כנסת לקבל את האינפורמציה, בטח ובטח כחברת ועדת כספים, בטח ובטח אחרי שידוע לכולנו כאן שהנתונים הקודמים שהביאו בפנינו הם גם לא נכונים.
גילה גמליאל: א', אני רוצה לחזק אותך בעניין הזה.
סתיו שפיר: תודה רבה גילה.
גילה גמליאל: מצד שני, אני מבקשת ממך, כבוד היושב-ראש, לכבד את חברי וחברות הוועדה ולגרום לכך שגם בין הפקידים, שכל פעם אתה נותן להם יותר מדי כבוד, וגם אני נותנת להם את הכבוד המגיע להם – לא על חשבון חברי וחברות הוועדה.
בועז טופורובסקי: אין בעיה, אבל חברת הכנסת גמליאל, תכבדי גם את אותנו.
בועז טופורובסקי: עד היום כל פעם שהייתה החלטה שירדה מתקציב ביטוח לאומי - -
גילה גמליאל: אני מכבדת את כולם.
גילה גמליאל: אני דיברתי - - -
ניסן סלומינסקי: בועז - - -
בועז טופורובסקי: - - את באת ואמרת איך שר האוצר עושה את זה לביטוח לאומי.
בועז טופורובסקי: הנה ההחלטה - -
ניסן סלומינסקי: בועז, אתה רוצה לדבר?
בועז טופורובסקי: - - שראש הממשלה הוביל - - - מביטוח לאומי, ואת לא באה ואומרת את אותו דבר - -
בועז טופורובסקי: - - אז תסבירי לנו למה, מה שונה ההחלטה הזו מהחלטות אחרות - -
ניסן סלומינסקי: לא, לא, לא, בועז.
ניסן סלומינסקי: בועז, אתה - - -
בועז טופורובסקי: - - יש 450 מיליון שקל שיכולנו להעביר - - - אחרים - -
ניסן סלומינסקי: בועז, אם אתה רוצה לדבר, אני ארשום אותך.
בועז טופורובסקי: - - למה זה הדבר הכי נכון?
ניסן סלומינסקי: בועז, אני ארשום אותך אם אתה רוצה לדבר.
בועז טופורובסקי: אני תומך בהחלטה הזאת, כמו שתמכתי בהחלטות קודמות.
מיכל בירן: כמו שזרקתי קודם בהערת ביניים, יש מספיק אשמה בשביל כולם.
מיכל בירן: גם ראש הממשלה אשם וגם שר האוצר אשם.
מיכל בירן: זה אותו מהלך.
מיכל בירן: אני שמחה שכל אחד מכם מנסה לראות רק את חלקו, וכן, האמת צריכה להיאמר.
מיכל בירן: אמנם משרד האוצר והמערכת המקצועית מבשלים את זה, אבל בסוף מי שנושא באחריות על ההחלטות - - -
ראובן ריבלין: את מציעה להחליף את שניהם בבת-אחת?
גילה גמליאל: אנחנו מציעים שתיכנסו - - -
מיכל בירן: זה לא עבד ככל הנראה.
בועז טופורובסקי: - - - בייגה שוחט.
מיכל בירן: חבר הכנסת סלומינסקי, אנא הגן על זכות הדיבור.
ניסן סלומינסקי: אני מגן, אני כבר צרוד.
מיכל בירן: אתה נראה מיואש, לא רק צרוד.
מיכל בירן: מדובר פה בחלק מאותו מהלך.
מיכל בירן: אנחנו חייבים להבין, וכל חבר כנסת שהולך להרים את ידו בעניין הזה, אתם חייבים להבין שהדבר הזה הולך להסתיים בוועדת חקירה.
מיכל בירן: הולכות להיות תמונות של קשישים שהולכים, מילולית, למות ברעב כי הביטוח הלאומי יגיע לחדלות פירעון.
מיכל בירן: יסתכלו מי ישב בוועדות האלה, מי הרים ידיים בעד ריקון הרזרבות של הביטוח הלאומי, וחברים, זה יהיה אתם.
מיכל בירן: זה היופי של להיות באופוזיציה.
מיכל בירן: אני יודעת שזה קשה להיות בקואליציה ושמופעל עליכם מכבש.
מיכל בירן: אבל הדבר הזה הוא לא סביר.
מיכל בירן: רק השבוע אמרו לנו שהגירעון בכלל לא גדול כפי שהיה.
מיכל בירן: חבר הכנסת טופורובסקי אמר:
מיכל בירן: גם כששר האוצר מצמצם את הגירעון אתם לא מעריכים את זה?
מיכל בירן: הוא לא צמצם שום גירעון, הוא סתם לא יודע מה קורה, בועז.
בועז טופורובסקי: - - - החלטות.
מיכל בירן: הוא לא.
מיכל בירן: אם היו יושבים פה בוועדה הזאת אנשים רציניים שמכירים את המערכת - - -
ניסן סלומינסקי: בועז, אתה מקבל זכות דיבור, בועז, עוד מעט.
מיכל בירן: בועז, אתם מצמצמים את הגירעון, זה קורה במדיניות של שנים, זה לא קורה בזגזוג של כמה חודשים – יש, אין, חסר, עוד 15 מיליארד, פחות 15 מיליארד - -
בועז טופורובסקי: אלא אם כן מגיע שר אוצר שעושה דברים כואבים, אבל דברים - - -
מיכל בירן: - - תקשיב, זו פשוט בדיחה.
מיכל בירן: הדבר - - -
גילה גמליאל: בועז, רק המלצה עבורך, יש דברים שהשתיקה יפה להם.
בועז טופורובסקי: מה זה השתיקה יפה?
בועז טופורובסקי: לא, זה לא - - -
גילה גמליאל: אתה מנסה לסנגר עליו ואתה עושה לו יותר נזק.
בועז טופורובסקי: - - - אני קונסיסטנטי בהצבעות שלי, אני מנסה להבין את - - -
ניסן סלומינסקי: בועז, אני אתן לך - - -
בועז טופורובסקי: - - ואת הדעה שלך כאן.
ניסן סלומינסקי: תן למיכל לסיים, אני אתן לך לדבר.
מיכל בירן: אני ממש קרובה לסיום.
מיכל בירן: בקיצור, הדבר הזה הוא לא סביר וגם גורם נזק.
מיכל בירן: יש לכם שר חינוך, שאני דווקא די מעריכה, מיש עתיד, הוא מנסה לשכנע את תלמידי ישראל שחשוב ללמוד כל מיני דברים.
מיכל בירן: נוזפים במשה גפני, שיושב פה לידי, על זה שהחבר'ה שלו לא לומדים לימודי ליבה ולא לומדים מתמטיקה.
מיכל בירן: מה יבין התלמיד הממוצע שלומד מתמטיקה במדינת ישראל, שרואה שמשרד האוצר ושר האוצר לא יודעים לחשב גירעון וטועים בכאלה סכומים?
משה גפני: דווקא הילדים אצלנו בבתי הספר יודעים.
מיכל בירן: סיימתי, תודה.
גילה גמליאל: מה שהוא יבין זה כנראה משנות הלימודים - - - אצל השר, שאין לו תואר ראשון אפילו.
גילה גמליאל: יש לו תואר ראשון?
גילה גמליאל: הוא קפץ ישר לדוקטורט?
גילה גמליאל: איך זה הולך?
ניסן סלומינסקי: גילה, סתיו ביקשה לדבר.
גילה גמליאל: זה מה שקורה כשקופצים ישירות לדוקטורט, אין את הליבה.
סתיו שפיר: גברת יעל מבורך, אני באמת מכבדת ומעריכה אותך מאוד, ובגלל זה אני מבקשת בנימוס.
סתיו שפיר: תשובתך הייתה תשובה חמקנית במקצת, בדומה לתגובתם כנראה גם בבית המשפט.
סתיו שפיר: אני רוצה להבין, מביאים לוועדת הכספים עשרות דפים של העברות תקציבים, ובלי שהעברתם את זה כתקציב חדש.
סתיו שפיר: זאת אומרת שהשבחים שנתתי לכם לפני מספר ישיבות, אני כנראה צריכה לקחת אותם בחזרה.
סתיו שפיר: מיהרתי לשבח אתכם על כך שהפנמתם את הביקורת, אבל כנראה שהביקורת לא הופנמה.
סתיו שפיר: ההחלטות האלה מתקבלות במשרד האוצר.
סתיו שפיר: על משרד האוצר חל חוק חופש המידע.
סתיו שפיר: משרד האוצר מוכרח לדווח, אגב, לא רק לחברי הכנסת או לחברי ועדת הכספים, הוא מוכרח לדווח לציבור איך מתקבלות ההחלטות שלו.
סתיו שפיר: זאת אומרת, אתם חייבים לנהל פרוטוקולים.
סתיו שפיר: אם אתם לא מנהלים פרוטוקולים, זו סוגיה אחרת, והיא בפני עצמה – אני לא רוצה להאמין שכך זה קורה.
סתיו שפיר: אני רוצה להאמין שאתם כן מנהלים פרוטוקולים כאלה.
סתיו שפיר: ולכן הם כבר צריכים להיות מוכנים.
סתיו שפיר: ואם הם מוכנים, אני מבקשת שוב, אני חוזרת על בקשתי, לקבל אותם, לראות אותם כאן בוועדה, כך שכל חברי הוועדה יוכלו לקבל אותם ולראות כיצד מתקבלות החלטות, כיצד מתנהלת גם החלטה שבעינינו – גם מי מאתנו שיצביע בעד כי אכפת לנו מהמעסיקים, אבל ההחלטה התקציבית עצמה היא החלטה קפריזית.
סתיו שפיר: אני גם חושבת שמשרד האוצר לא שש כל כך מהר לקבל אותה, כשזו הוחלטה על-ידי ראש הממשלה.
סתיו שפיר: הוא חושש.
סתיו שפיר: ולכן אנחנו רוצים לראות איך הדבר הזה התקבל.
סתיו שפיר: הפרוטוקולים היו צריכים להיות מוכנים.
סתיו שפיר: זו לא שאלה של בדיקה אם הם קיימים או לא קיימים, או לבקש איזושהי בקשה רשמית מהוועדה.
סתיו שפיר: זו בקשה רשמית מהוועדה.
סתיו שפיר: זו בקשה רשמית מחברי הכנסת.
סתיו שפיר: זו בקשה רשמית שגם אם כל נציג ציבור או כל אזרח בישראל היה מבקש אותה, היית צריכה להושיט לו את הפרוטוקולים מיד.
סתיו שפיר: אני שואלת שאלה אחת, מתי הם יתקבלו?
סתיו שפיר: באותה הזדמנות, אני רוצה לקבל גם את הפרוטוקולים על כל ההחלטות שהיו על ההעברות התקציביות שהתבקשנו לאשר אותן בוועדה, ולא בתוקף של שנה מעכשיו, אלא במידיות, מאחר ואלה קיימים על המחשבים שלכם.
ניסן סלומינסקי: מה שאני התכוונתי, סתיו, זה שהיא לא הגוף שצריך לתת לך את התשובה.
ניסן סלומינסקי: היא תחזור למשרד, תתייעץ עם מי שהיא צריכה להתייעץ.
מיכל בירן: יסבירו לה שהיא לא יכולה לתת את הפרוטוקולים?
ניסן סלומינסקי: אם זו החובה שלהם, ודאי שהיא תיתן את זה.
סתיו שפיר: לא אם, זאת החובה שלהם בחוק.
ניסן סלומינסקי: זה מה שאת אומרת, אבל היא לא בקיאה.
סתיו שפיר: זה לא מה שאני אומרת, זה מה שאומר החוק.
ניסן סלומינסקי: אז היא תתייעץ עם מי שצריך, ואם כן, היא תיתן לך - -
ראובן ריבלין: זאת החובה שלהם, אלא אם כן יש איזשהו נימוק שיכול - - -
ניסן סלומינסקי: - - זה הכול, זה מה שאני מתכוון.
ניסן סלומינסקי: סתיו, הבקשה שלך היא מכובדת, היא תבדוק והיא תראה עד איזה רמה.
ראובן ריבלין: מה שאת אמרת, זה העיקרון.
ראובן ריבלין: הם יכולים לבקש את היוצא מן הכלל, אם הוא קיים.
ניסן סלומינסקי: טוב, אחרון הדוברים – בועז, ואחר-כך ניגש להצבעה.
בועז טופורובסקי: עוד פעם, אני מתחיל ואומר שאני תומך בהצעה הזאת, ואני חושב שהטענות של המעסיקים נכונות.
בועז טופורובסקי: אני חושב שההחלטה בסופו של דבר היא נכונה.
בועז טופורובסקי: אני רק אומר, חברת הכנסת גמליאל, שימי לב ששיעור מס המעסיקים הוא הנמוך ביותר ב-OECD.
בועז טופורובסקי: היו כאן טענות של הביטוח הלאומי על זה שהם בגירעון גדול מאוד וזה פוגע בהם, ויש כאן טענות שזה פוגע באי-שוויון.
בועז טופורובסקי: עד היום, בהחלטות מסוג אלה שהגיעו לכאן מאז שאני חבר בוועדה הזאת, באת והסברת למה זה לא בסדר.
בועז טופורובסקי: אני מנסה להבין למה עכשיו לגישתך זה כן בסדר, זה מה שאני מנסה להבין.
בועז טופורובסקי: ביקשתי מהאוצר לדעת למה מקצצים – יש קיצוץ במשטרה שהוא קיצוץ שהוא לא מהרזרבה, לפחות מה שראיתי, ראיתי מהפיתוח ומעוד כמה דברים.
בועז טופורובסקי: רציתי להבין למה, האם זה פוגע ובמה זה פוגע?
ניסן סלומינסקי: אני אעלה להצבעה את האישור של העברה של הפחתה.
משה גפני: אני לא הייתי, היינו בוועדת המדע.
משה גפני: על הכחול, אני מבקש, אם אפשר, להוסיף הסתייגות.
משה גפני: לפחות הסתייגויות דיבור.
ניסן סלומינסקי: הסתייגות דיבור, בסדר.
מיכל בירן: אני גם אשמח להוסיף הסתייגות דיבור.
ראובן ריבלין: אני גם רוצה הסתייגות דיבור.
גילה גמליאל: אני גם רוצה רשות דיבור.
ראובן ריבלין: אני רוצה רק לענות - -
ניסן סלומינסקי: רק שנייה - -
ראובן ריבלין: - - לראש סיעתי, רק לומר שאני מקבל את הערותיה - -
ניסן סלומינסקי: אני התחלתי את ההצבעה, רובי.
ראובן ריבלין: - - בסיפה של דבריה, אבל נדמה לי שאי-אפשר לקבל את הכול מבלי שאנחנו נקבל - - -